section_heading: Radnja
paragraph_text: U međuvremenu, dr. Melfi naziva Tonyja na mobitel. Ona uz pomoć svog terapeuta, Elliota Kupferberga, razmatra ideju da vrati Tonyja natrag na terapiju. Melfi svojem terapeutu opisuje san o Tonyju - kako je doživio prometnu nesreću i kako je očajnički tražio svoj Prozac. Melfi vjeruje kako je simbolizam u snu da je Tonyjeva prometna nesreća izazvana njenim napuštanjem njega kao klijenta. Dok Tony čeka da Furio obavi svoj "prvi zadatak", ona mu kaže da ima slobodan termin za njega sljedećeg dana. Tony isprva odbije ponudu, jer se stvari odvijaju dobro i bez terapije, ali kasnije ipak odlazi na sastanak.